**Paziņojums par nomas tiesību izsoli nekustamajam īpašumam ielu tirdzniecības vietas Nr. 4 Turaidas ielā 2A, Siguldā, Siguldas novadā**

**2024.gada 22.aprīlī plkst.16.00,** Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Siguldā, Siguldas novadā, notiks nomas tiesības uz nekustamo īpašumu ielu tirdzniecības vieta Nr.4 3.40 m2 platībā Turaidas ielā 2A, Siguldā, Siguldas novadā, ar kadastra apzīmējumu 8015 001 0601 004 – mutiskā izsole ar augšupejošu soli. Izsoles **sākotnējā nomas maksa** (nosacītā sākumcena) par Tirdzniecības vietu mēnesī – 180 EUR (viens simts astoņdesmit *euro*) un pievienotās vērtības nodoklis 21% apmērā 37,80 EUR (trīsdesmit septiņi *euro* un 80 centi), kas **kopā ir 217,80 EUR** (divi simti septiņpadsmit *euro* un 80 centi). Viens **izsoles solis** tiek noteikts 10 EUR (desmit *euro*) un PVN 21% apmērā 2,10 EUR (divi *euro* un 10 centi), kas **kopā ir 12,10 EUR** (divpadsmit *euro* un 10 centi) apmērā par Tirdzniecības vietas nomu mēnesī.

Dalībnieku pieteikumi jāiesniedz laikā no **2024.gada 10.aprīļa līdz 2024.gada 17.aprīlim** elektroniski, aizpildot pieteikumu pakalpojumu portālā e.sigulda.lv, pa pastu nosūtot uz adresi Siguldas novada pašvaldība, Pils iela 16, Sigulda, LV-2150 vai iesniedzot personīgi Siguldas novada pašvaldības Pakalpojumu centrā, Raiņa ielā 3, Sigulda, Siguldas novads darba laikā. Uzziņas pa e-pastu: uznemejiem@sigulda.lv. Uzziņas pa tālruni 29998853 (PA “Siguldas novada Attīstības aģentūra” uzņēmējdarbības projektu vadītāja Dagnija Samanta Zariņa).

Pirms piedāvājuma iesniegšanas jāiemaksā dalības maksa 30 EUR (trīsdesmit *euro*) apmērā, tajā skaitā PVN 21% ieskaitot to Pašvaldības bankas kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību Tirdzniecības vietas Nr. 4,Turaidas ielā 2A, Siguldā, Siguldas novadā nomas tiesību izsolē” un nodrošinājums 30 EUR (trīsdesmit *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X ar atzīmi “Nodrošinājums dalībai Tirdzniecības vietas Nr. 4, Turaidas ielā 2A, Siguldā, Siguldas novadā nomas tiesību izsolē”.

**Informācija par nomas objektu:**

Adrese –Turaidas iela 2A, Sigulda, Siguldas novads, LV-2150

Kadastra apzīmējums Nr. – 8015 001 0601 004

Izsoles objekta izmantošanas mērķis ir nodrošināt tirdzniecības vietu konkrēta amata meistariem, kuri gatavo kvalitatīvus Siguldas novadam raksturīgas un Siguldas atpazīstamību veicinošas lietas – mākslas darbus un sadzīves priekšmetus. Amata meistaram ir piešķirta preču zīme “Radīts Siguldā”.

Lietošanas mērķis – neapdzīvojama telpa

Telpas platība – 3.40 m2

Nomas termiņš – tirdzniecības vietas nosolītājs iegūs nomas tiesības uz 5 (pieciem) gadiem no nomas līguma noslēgšanas un Tirdzniecības vietas pieņemšanas – nodošanas akta parakstīšanas dienas.

Tirdzniecības vieta nav nododama apakšnomā.

Tirdzniecības vietas **apskate** notiek iepriekš nosūtot pieteikumu uz elektroniskā pasta adresi: uznemejiem@sigulda.lv